AQShning sobiq davlat kotibi Kondoliza Rays feysbukdagi sahifasida milliarder Donald Trampni AQSh prezidenti lavozimiga saylovlarda Respublikachilar partiyasi nomzodi sifatida taqdim qilinishiga qarshi chiqdi. "Yetar! Donald Tramp prezident bo‘lishi kerakmas. U o‘z nomzodini qaytarib olishi kerak", deb yozgan Rays. Rays, shuningdek, respublikachi sifatida "sha’ni bor va Yerdagi eng buyuk demokratiyaning eng yuqori lavozimini egallash ko‘lamiga" ega nomzodni qo‘llab-quvvatlamoqchi ekanligini ta’kidlab o‘tdi. Bundan avvalroq Tramp prezidentlik poygasidan hech qachon chiqmasligini aytib o‘tggandi.